text: Komponisten lytter med
  17 januar 2013 kl. 16.22
  Sønderjyllands Symfoniorkester har i aften Europa-premiere på et værk af en australsk komponist. Og komponisten lytter med i salen.
  - De spiller det meget, meget smukt og meget udtryksfyldt og meget præcist, konstaterer komponisten, Andrew Schultz, efter generalprøven i Alsions koncertsal. Og de har en dejlig opmærksomhed på detaljerne, og de spiller også med sjæl. Jeg har kun ros til, hvad de laver.
  Hans værk har uropførelse i Europa ved en koncert på Harmonien i Haderslev i aften. Fredag gentagets koncerten i Kristkirken i Rensburg lige syd for grænsen.
  - Det er dejligt at høre det, fordi faktisk skrev jeg det her stykke - eller råskitsen - da jeg var i Canada ved Banff Centre for The Arts. Og der er bjerge og masser af sne, og der er masser af sne og stilhed i mit stykke. Så at høre det her i Danmark og det her smukke sted med sneen og vand over det hele klæder stykket rigtig godt, synes jeg.
  